title: Charlez ar Gall
text: Charlez ar Gall (An Ospital, 5 a viz Meurzh 1921 – Brest, 3 a viz Du 2010) a oa ur skolaer, ezel eus Ar Falz, hag a gemeras lec'h Pêr-Jakez Heliaz e penn an abadenn skingomz sizhuniek e 1959 (Radio-Kimerc'h). Eilet e veze gant e wreg Chanig ar Gall.
  
  Goude-se e voe an den kentañ da ginnig abadennoù skinwel e brezhoneg e 1964, bepred gant e wreg Chanig. Reiñ a reas e zilez e 1974 pa oa bet silziget unan eus e abadennoù. Anvet e voe Fañch Broudig en e lec'h.
  
  Roet e oa bet Kolier an Erminig dezhañ ha d'e wreg, gant Skol-Uhel Ar Vro e 1990 en Alre.
  
  Kenlabourat a reas gant Brud Nevez. Ur pennad barn gantañ er gelaouenn-se diwar-benn Geriadur brezhoneg An Here a servijas da ziazez d'ur c'hazetenner brestat evit sevel Afer Geriadur an Here.
  
  Oberennoù 
   Breizh hor bro (gant Job Jaffré). 1955. Adembannet en 2005, Toutes les Cultures de Bretagne, Ed. Skol Vreizh. 
  Disterachou diwar netraig, embannadurioù Brud Nevez, 1998.
  Breiz o veva, Vivre la Bretagne, skridoù e brezhoneg hag e galleg gant Charlez ar Gall, kinniget gant F. Broudig, embannadurioù Emgleo Breiz, 2011.
  
  Liammoù diavaez
  « Charlez ar Gall. Disparition d'un pionnier des médias en langue bretonne »'', Le Télégramme, 4 a viz Du 2010
  Prezegenn gant Paolig Kombod - ABP 6/11/2010
  Dielloù Charlez ar Gall
  Le vocabulaire breton de l'Hôpital-Camfrout - lodenn gentañ,  Annales de Bretagne niv. 64-4, ha Le vocabulaire breton de l'Hôpital-Camfrout - eil lodenn,  Annales de Bretagne niv. 65-4
  
  Ganedigezhioù 1921
  Marvioù 2010
  Skinwel brezhonek
  Skingomz vrezhonek
  Skrivagnerien vrezhonek
  Urzh an Erminig
  Urzh ar Palmes académiques